Exqrch/javanese-Komodo-pixelgpt huggingface dataset:
Kahananne Saiki Sawisé ngerti papan panggonan stasiun sing bener, banjur tim IRPS nglapor pihak PT
KAI Daop IV Semarang lan Pemkot Semarang njaluk supaya minimal daerah kui diwènèhi tanda yèn ana yasan bersejarah mapan ning kono, nangsing nganti saiki durung ana tindakan sing riil
Tim IRPS Semarang mung njaluk pengakuan supaya sisa yasan bersejarah iki terlindungi lan ngluruske sajarah sing tumuwuh yèn stasiun pertama ning Indonesia iku dudu Stasiun Kemidjen
Tim IRPS Semarang miturut penuturanne Tjahjono Raharjo, wis wiwit wiwiti kagiyatan supaya bukti Samarang NIS iki tetep kajaga, ya iku nganakake sosialisasi karo warga Kampung Spoorland lan seminar ana ana ing panggonan mapan stasiun sing pertama ning Indonesia kui
KAI Sapto Hartoyo wis ngakoni yèn Samarang NIS kui pancen stasiun pertama ning Indonesia
Stasiun Kemidjen kui mung halte stasiun kanggo para penumpang ngenteni sepur sing teko, nanging temuan kui isih kudu diteliti pihak PT
KAI kudu njaluk kesepakatan lan kesepahaman saka para pecinta sepur liyané sing ana, supaya ora ana perdebatan sajarah ning masarakat
Kampung Spoorland kui sajatiné wis awit suwi lumebu aset PT
KAI, mulane warga kampung padha keno biaya sewa amarga mapan ana ning tanah aset PT.
ꦌꦤ꧀ꦱꦶꦏ꧀ꦭꦺꦴꦥꦺꦝꦶ "Catatan: Halaman ini hanya untuk testing kecepatan menulis saja, dan mungkin masih memiliki banyak kesalahan
(lihat pula catatan kaki di pérangan bawah halaman ini)" "Tidak tertampil dengan benar? Kunjungi " #ALIH
Cathetan: Diketik nganggo layout sing tak kerjaké, mangan waktu kira-kira 1 jam pas dinggo ngetik sahalaman iki
Miturut pangitunganné nganggo Word, artikel punika wonten 959 tembung, dadiné kira-kira banteré ngetik 16 tembung per menit (wpm)
() 2 September 2012 17.23 (UTC)
Fugu Fugu ya iku suguhan khas Jepang kang digawé saka jinising iwak buntel (lumrahé spésiès "Takifugu", "Lagocephalus", utawa "Sphoeroides") utawa iwak landak (saka génus "Diodon")
Amarga iwak buntelé mawa acun, mung koki kang wis trampil kang éntuk nyiapaké suguhan iki
Kandutan racun iwak buntel ana ing ati, klanjer gonad, lan kulit
Koki kudu nyiapaké suguhuhan iki kanthi manéka warna supaya sithik racuné kang kacampur
Kandutan racun kang clik iki ménéhi rasa nikmat ing lambé lan ndadèkaké fugu dadi larang banget
Nanging yèn dipangan akèh-akèh, racun iki bisa gawé otot kaku saéngga yèn ora ditangani kurban bakal mati amarga ora bisa ambegan.
Manzai Manzai (漫才, Manzai) ya iku kagunan nglawak kang asalé saka laladan Kansai, Jepang
Pagelaran Manzai lumrahé ditindakaké déning wong loro kang lagi celathu sangareping panonton nyritakaké carita kang lucu lan ora lumebu akal kanthi irama celathuné kaya saut-sautan
Wong siji duwé peran minangka si pinter ("tsukkomi") kang fungsiné minangka pangumpan, lan wong sijiné manèh duwé peran minangka si goblog ("boke") kang ngomong terus supaya penontoné guyu
Manzai diarani mèmper "stand-up comedy" kang dikenal ing Amérikah Sarékat
Istilah "manzai" diciptakaké taun 1933 déning pérangan iklan promotor kagunan hiburan Yoshimoto Kogyo ing Osaka kanggo mbédakaké kesenian kang dipentasaké karo kagunan mawa carita Mandan
Nalika iku, seniman Mandan kerep nyambu gawé ing gedhong biyoskup kanggo njelasaké isi carita filem bisu kang lagi diputer
Pelaku Manzai sinebut "Manzai-shi." Pasangan Manzai sinebut "Kombi"
Pasangan lanang-wadon kang wis kawin kang nindakaké Manzai sinebut "Meoto manzai." Manzai kang asalé saka laladan Kansai uga kerep diarani "Kamigata manzai"
Ing jaman Heian ana kagunan pagelaran kang ditindakaké kanthi muter-muter kanggo ngayakaké taun anyar
Kagunan mau uga sinebut "manzai" (万歳, "manzai"), nanging katulis kanthi aksara kanji kang béda
Kagunan "Manzai" ing jaman Heian ditindakaké déning wong loro, wong kang sapisan nabuh gendhang lan sijiné manèh nari-nari kanggo ngucapaké "sugeng warsa énggal" sinambi dolani omahé para pendhudhuk
Ing jaman Edo ing sakubenging pelosok Jepang ana manéka jinis "manzai" kang dijenengi manut jeneng asliné kaya ta "Mikawa manzai" asalé saka Provinsi Mikawa lan "Yamato manzai" asalé saka Provinsi Yamato
Nalika iku, artis "Manzai" ora mung mainaké musik lan nari, nanging celathuné uga nyritakaké carita lucu kang dimaksudaké kanggo mancing guyuné penonton
Ing jaman Meiji, kagunan manzai (万才, manzai) kang digelar ing gedhong ing Osaka isih dhedhasar "manzai" (万歳, "manzai") jaman Heian kang nggunakaké musik pangiring
Pasangan Tamagoya Entatsu, Sunagawa Sutemaru, lan Nakamura Haruyo kerep sinebut minangka pelopor Manzai
Émané nalika iku, Manzai mung dianggep pagelaran palengkap amarga ing gedhong pagelaran luwih kerep ana pagelaran rakugo kang lagi misuwur
Ing pungkasan jaman Taisho, Yokoyama Entatsu (1896-1971) lan Hanabishi Achako (pasangan pelawak Yoshimoto Kogyo) miwiti gaya manzai tanpa musik, lan mung pacetahon
Manzai gaya anyar iki sinebut "syabekuri manzai" kang jebulé misuwir lan bisa ditampa masarakat
Udakara taun 1931, promotor hiburan Yoshimoto Kogyo wiwit ngringkes sebutan "syabekuri manzai" dadi Manzai (漫才, Manzai) kaya kang dikenal saiki
Banjur Yoshimoto Kogyo nindakakè ekspansi bisnis ing Tokyo
Manzai kang dipelopori pasangan Entatsu-Achako dadi misuwur, lan uga ana bintang-bintang manzai kang anyar
Ing jaman modern, manzai ngrembaka dadi kagunan kang ora mung dipentasaké ing gedhong pagelaran, nanging uga ing télévisi lan radio
Béda karo kagunan rakugo kang kaiket déning aturan, pelawak manzai duwé pirang-pirang kabebasan
Pelawak éntuk ngomong sinambi posé utawa obahan anèh, joget-joget, nganti ngepruki si goblog
Manzai lumrahé ditindakaké tanpa musik, sebajan uga ana pelawak manzai kang nalika pentas sinambi main piranti musik utawa nggunakaké musik latar
Kajaba iku, golongan kang kasusun saka 3 wong (utawa luwih) uga mainaké manzai gaya anyar kanthi wujud lakon komèdi
Ing panggung, pelawak manzai kudu nggunakaké sandangan paling apik kang diduwèni
Dhasaré, sandangan pelawak manzai ya iku busana pista.
Pelawak manzai lanang nggunakaké kimono utawa setélan jas lan dasi, déné pelawak manzai wadon nggunakaké kimono utawa klambi blanjuran kang wernané nyolok, lengkap karo sepatu kang duwé hak dhuwur
Manut sumrambahé jaman, sapérangan pelawak manzai duwé peran minangka pelawak ing télévisi ("Owarai Talento" utawa "Owarai Geinin")
sandangan kang digunakaké nalika tampil ing panggung ya iku sandangan santai kang digunakaé saben dinané
Pelawak manzai gaya anyar kerep nggunakaké properti panggung, kaya ta kursi, méja, lemari, lan layar proyeksi
Si pinter lan si goblog
Pasangan pelawak manzai sinebut kombi
Sawijining pelawak duwé peran minangka si pinter ("tsukkomi") lan sijiné manèh duwé peran minangka si goblog ("boke")
Peran si goblog ya iku carita kanthi isi kang duwé kajanggalan, saéngga anèh utawa lucu, kanthi ancas mancing guyu
Pelawak kang duwé peran si pinter tugasé ya iku ngliruhi carita si goblog, lan mbeneraké pérangan-pérangan kang kaanggep janggal, saéngga penonton ngerti nalika kudu guyu
Pelawak kang dadi si pinter kadang-kadang nggunakaké tembung-tembung kang ngenyèk kanggo ménéhi ngerti si goblog yèn caritané anèh utawa janggal
Ora mung iku, pelawak duwé peran minangka si goblog ora jarang nampa tamparan tangan ing sirah utawa pérangan dhadha
Kadang-kadang pemeran si goblog uga kudu nampa kepruk ing pérangan sirah kanthi nggunakaé kertas karton kang dilempit kaya kipas, utawa dolanan kang bisa nywara kaya swara kepruk banter
Béda karo si goblog kang terus-terusan kudu carita, si pinter mung kadang-kadang nginterupsi carita si goblog
Maksudé minangka umpan supaya si goblog dadi luwih lucu
Kalodhangan iki uga dimanfaataké si goblog kanggo ngunjal napas, saéngga témpo carita kang cepét bisa dipertahanaké
= Pranala njaba ==
Parigi, Gowa Parigi iku kacamatan ing Kabupatèn Gowa Provinsi Sulawesi Kidul Indonésia
Kutha krajan kacamatan dumunung ing désa Majannang.
Setatsiyun Samarang Semarang NIS (Basa Walanda: Samarang NIS) - uga diarani Stasiun Kemijèn NIS lan ing cathetan kang liya uga diarani Semarang Goederenstation - ya iku stasiun sepur pisanan ing Hindhia Walanda (Indonésia)
Miturut panlusuran sajarah saka komunitas Indonesia Railway Preservation Society (IRPS) Semarang, "Samarang Nederlanche Indische Spoorweg" (NIS) saiki wis owah dadi papan padunungané warga kang dijuluki "Kampung Spoorland" (Jawa: dalan sepur) ana ing Kalurahan Kemijèn, Kacamatan Semarang Wétan
Miturut panuturun sajarah Tjahjono Raharjo, salah sawijining anggota IRPS Semarang, Setatsiyun Samarang NIS dibangun déning maskapé sepur Walanda "Nederlanche Indische Spoorweg Maatschappij" Setatsiyun Samarang NIS diresmèkaké tanggal 10 Agustus 1867
Parésmiané iku mratandhani minangka jalur sepur pisanan kang dibukak kanggo umum ing Hindhia Walanda (Indonésia)
Jalur iki nyambungaké Semarang-Tanggung kang dawané 25 kilomèter
Panemuné Tim IRPS Semarang iku béda karo sajarah sepur pisanan ing Indonésia ya iku Kemidjèn
Sejarahé Setatsiyun Kemidjèn iki diamot ana ing buku "Sajarah Perkeretaapian Indonésia" karangané Tim Telaga Bakti Nusantara taun 1997 lan tulisan ing Musiyum Transportasi Taman Mini Indonésia Indah
Tim IRPS mastiké yèn setatsiyun sepur pisanan ing Indonésia ana ing "Kampung Spoorland"
Diwiwiti kanthi kacurigan anggota IRPS Semarang bab jenengé setatsiyun sepur pisanan ing Indonésia kang ora lumrah dijenengi désa dudu kutha
Saiyané iku, gambar Setatsiyun Kemidjèn malah luwih mirib “rumah signal” tinimbang setatsiyun lumrahé
Lan kang luwih njalarani curiga manèh, ya iku papan panggonan Setatsiyun Kemidjèn kang ana ing tengah jalur Semarang-Demak dudu Semarang-Yogyakarta
Peta kuna Kutha Semarang taun 1866, 1869, 1909, 1917, 1925, 1935, lan 1938 pepak kanthi letak koordinat setatsiyun sepur pisanan ing Indonésia dikumpulaké déning tim IRPS Semarang kanggo ngecèk posisi setatsiyun kang paling bener
Koordinat lokasi setatsiyun mau uga dicoba dilacak lan dicocokaké kanthi bantuan GPS
Wasana, Tim IRPS Semarang nemu papan panggonan setatsiyun kang bener ana ing kampung padat penduduk ya iku "Kampung Spoorland" Tjahjono Raharjo lan Tim IRPS Semarang banjur nekani sesepuh lan mantan pegawé setatsiyun ing kampung iku kang jènèngé Ramelan
Tim IRPS Sèmarang kagét, nalika Ramelan nuduhaké tilas yasan setatsiyun wis owah dadi omah warga
Separo yasan wis rata karo lèmah, kari sithik sisané yasan setatsiyun kang isih katon, kaya déné témbok lan payon setatsiyun
Sawisé ngerti papan panggonan setatsiyun kang bener, banjur tim IRPS nglapor marang pihak PT
KAI Laladan Operasional IV Semarang lan Pamaréntah Kota Semarang njaluk supaya minimal laladan iku diwènèhi tandha yèn ana yasan bersejarah mapan ing kono, nanging nganti saiki durung ana tindakan kang nyatal
Tim IRPS Semarang mung njaluk pengakuan supaya sisa yasan bersejarah iki dilindungi lan nglurusaké sajarah kang ngrembaka yèn setatsiyun pisanan ing Indonesia iku dudu Setatsiyun Kemidjèn
Tim IRPS Semarang miturut panuturané Tjahjono Raharjo, wis wiwit diwiwiti kagiyatan supaya bukti Samarang NIS iki tetep kajaga, ya iku nganakaké sosialisasi karo warga Kampung Spoorland lan seminar ana ing panggonan mapan setatsiyun kang pisanan ing Indonésia iku
KAI, Sapto Hartoyo wis ngakoni yèn Samarang NIS iku pancèn setatsiyun pisanan ing Indonésia
Setatsiyun Kemidjèn iku mung halte setatsiyun kanggo para penumpang ngénténi sepur kang teka, nanging patemon iku isih kudu ditliti pihak PT
KAI kudu njaluk kesepakatan lan kesepahaman saka para sutresna sepur liyané kang ana, supaya ora ana perdebatan sajarah ing masarakat
Kampung Spoorland iku sajatiné wis awit suwé mlèbu asét PT
KAI, mulané warga kampung padha kena biaya séwa amarga mapan ana ing lemah asèté PT.
Jangkang Kepuh utawa jangkang ("Sterculia foetida") sijining jinis wit kang gedhé dhuwur, tinemu ing alas pasisir
Ing Bali lan Jawa, tuwuhan iki uga tinemu ing kuburan, bareng wit semboja
Jeneng ing laladan liya ing antarané "halumpang" (Bat.); "kĕpoh, kolèangka" (Sd.); "jhangkang, kekompang" (Md.); "kepuh, kepah, kekepahan" (Bal.); "kepoh, kelompang, kapaka, wuka, wukak" (basa-basa ing NTT); "bungoro, kalumpang" (Mak.); "alumpang, alupang, kalupa" (Bug.); "kailupa furu, kailupa buru" (Maluku Utara); lan liya-liyané
Juga karan sebagai "kabu-kabu", "kalupat", "lepong", "kelumpang jari"
Jeneng génuse kajupuk saka"Sterculius" utawa "Sterquilinus", ya iku déwa rabuk tumrape bangsa Rum
Jeneng spésiese, "foetida" (jarwane duwé ganda kang banger lan rusak), jeneng ilmiyahé ngrujuk saka ganda saka wit iki kang banger, mligi saka kembangé.
Kasultanan Gowa Kasultanan Gowa utawa kadhangkala tinulis Goa, iku krajan gedhé sing ana ing laladan Sulawesi Kidul
Rakyat krajan iki asal saka Suku Makassar sing manggon ing sisih kidul lan pasisir kulon Sulawesi
Wewengkon krajan iki saiki dumunung ana ing tlatah Kabupatèn Gowa lan sawatara pérangan laladan saubengé
Krajan iki duwé raja sing paling misuwur kanthi sesebutan Sultan Hasanuddin, sing wektu semana ngayahi paprangan sing dikenal kanthi jeneng Perang Makassar (1666-1669) nglawan VOC sing dibantu déning Krajan Boné sing dikuwasani déning siji wangsa Suku Bugis lan rajané Arung Palakka
Perang Makassar dudu perang antarsuku amarga pihak Gowa duwé sekuthu saka kalangan Bugis; semono uga pihak Walanda-Boné duwé sekuthu wong Makassar
Perang Makassar ik perang gedhé dhéwé VOC sing ana ing abad angka 17
Wiwitané ing tlatah Gowa ana sanga komunitas, sing dikenal kanthi jeneng "Bate Salapang" (Sanga gendéra), sing sabanjuré dadi punjer krajan Gowa: Tombolo, Lakiung, Parang-Parang, Data, Agangjene, Saumata, Bissei, Sero lan Kalili
Liwat warna-warna cara, damai lan peksan, komunitas liyané gabung kanggo mbentuk Krajan Gowa.
Biyoskup Biyoskup (Walanda: "bioscoop" saka basa Yunani βιος, bios (kang ateges urip) lan σκοπος (kang ateges "deleng") ya iku panggonan kanggo deleng pagelaran filem kang nggunakaké layar lebar
Gambar filem diproyèksikaké ing layar kanthi nggunakaké proyèktor
Gedhong biyoskup lumrahé komersial tegesé sing nonton kudu tuku karcis luwih dhisik
Filem sing diputer disorotaké nganggo proyèktor menyang layar jembar ing sangarepé para penonton
Ing jaman biyèn biyoskup muter filem sing wujudé isih wujud rol filem, nanging ing jaman modhèren filem wis awujud digital
Biyoskup pisanan ing Indonésia diadegaké sasi Dhésèmber 1900, ing Jl Tanah Abang I, Jakarta Pusat, karcis kelas I regané gulden (pérak) lan rega karcis kelas 2 setengah pérak
Biyoskup jaman biyèn kawiwitan ing kiwa-tengené Lapangan Gambir (saiki Monas)
Wangunan biyoskup nalika iku kaya bangsal kanthi gebyog saka gedhég lan payoé saka kemrakas/sèng
Sawisé rampung anggoné muter filem, biyoskup mau banjur kagawa ngiteri kutha liyané
Biyoskup iki di kenal kanthi jeneng Talbot (jeneng saka pangusaha biyoskup mau)
Biyoskup liya diusahakaké déning swijining wong kang jenengé Schwarz
Papan panggoné dumunung kira-kria ing Kebon Jahe, Tanah Abang
Sadurungé pungkasané remuk amarga kobong, biyoskup iki manggon ing sawijining gedhong ing Pasar Baru
Ana manèh biyoskup kang jenengé Jules Francois de Calonne (jeneng pangusahané) kang ana ing Deca Park
De Calonne iki mula-mula ya iku biyoskup "terbuka" ing lapangan, kang nalika jaman saiki sinebut "misbar", grimis bubar
De Calonne ya iku cikal bakal saka biyoskup Capitol kang ana ing Pintu Air
Biyoskup-biyoskup liya ing antarané, Elite ing Pintu Air, Rex ing Kramat Bunder, Cinema ing Krekot, Astoria ing Pintu Air, Centraal ing Jatinegara, Rialto ing Senen lan Tanah Abang, Surya ing Tanah Abang, Thalia ing Hayam Wuruk, Olimo, Orion ing Glodok, Al Hambra ing Sawah Besar, Oost Java ing Jl
Veteran, Rembrant ing Pintu Air, Widjaja ing Jalan Tongkol/Pasar Ikan, Rivoli ing Kramat, lan liya-liyané minangka biyoskup kang muncul lan ramé ditekani sawisé periode 1940-an
Film-filem kang diputer ing biyoskup jaman biyèn ya iku filem gagu alias bisu utawa tanpa swara
Lumrahé pamuteran ing iringi musik orkès, kang nyatané jarang "nyambung" karo filem
Sapérangan filem kang nalika iku dadi favorit masarakat ya iku Fantomas, Zigomar, Tom MIx, Edi Polo, Charlie Caplin, Max Linder, Arsene Lupin, lsp
Ing Jakarta nalika taun 1951 diresmèkaké biyoskup Metropole kang duwé kapasitas 1.700 kursi, mawa tèknologi véntilasi panyebul lan penyedhot, tingkat telu kanthi ruwang dansa lan kolam nglangi ing lanté paling dhuwur
Taun 1955 biyoskup Indra ing Yogyakarta wiwit ngembangaké kompleks biyoskupé kanthi toko lan restoran
Ing Indonésia wiwit Orde Baru kaanggep minangka masa kang nawakaké majuning biyoskup, ya iku jumlah produksi filem nasional utawa wujud lan sarana papan pagelaran
Majuning biyoskup ana ing taun 1990-an
Ing dasawarsa iku produksi filem nasional 112 sesirah
Déné wiwit taun 1987 biyoskup kanthi konsèp sinepleks (gedhong biyoskup kanthi punjul siji layar) sansaya akèh
Sinepleks-sinepleks iki lumrahé ana ing kompleks toko, pusat blanjan, utawa mal kang tansah dadi panggonan dolanan bocah-bocah enom lan kéblat konsumsi masarakat kuthan saiki
Ing sakiwa-tengené sinepleks cumawis pasar swalayan, restoran rikat saji, pusat dolanan, lan warna-warna.
Sinepleks ora mung sumrambah ing kutha gedhé, nanging uga mbrobos kutha kacamatan minangka akibat saka kawicaksanan pameréntah kang ménéhi mangsa bébas pajeg kanthi cara mbalèkaké pajeg tontonan marag "biyoskup depan"
Akibaté, ing taun 1990 biyoskup ing Indonésia ngalami kamenagang: 3.048 layar
Ssdurungé, ing taun 1987, ing sakubenging Indonésia ana 2.306 layar
Ukadakara taun 2000an, jaringan biyoskup wiwit ramé ing Indonésia
Ana 2 pangelola biyoskup kang misuwur, ya iku 21 Cineplex kanthi biyoskup 21, XXI, lan The Premiere sarta jaringan Blitzmegaplex
Biyoskup-biyoskup iki sumebar ing sakabèhing pusat blanjan ing Indonésia, kadang-kadang ing sawijining pusat blanjan ana punjul saji biyoskup
Film kang setèlaké ya iku filem saka jero lan luar nagari, sanajan ing wiwitan taun 2000 nganti udakara taun 2005, ora akèh perfileman nasional kang kasil lumebu jaringan biyoskup
Film-filem nasional lagi lumebu biyoskup Indonésia kwit taun 2006 nganti sepréné.
Soto Kudus Soto Kudus yaiku salah sawijiné panganan khas Kudus
Soto Kudus jinisé ana loro, yaiku soto ayam lan soto kebo.
Prunggu Prunggu ya iku campuran tembaga karo unsur kimia liya, racaké karo timah, sanajan uga bisa karo unsur-unsur liya kaya fosfor, mangan, alumunium, utawa silikon
Perunggu sipaté atos lan kerep digunakaké ing indhustri
Jaman biyèn perunggu wigati banget, malah nganti ana jaman kang diarani jaman perunggu
Ditemokake perunggu nggawé manungsa bisa nggawé perkakas-perkakas perunggu kang luwih apik tinimbang kabèh piranti kang digawé ing jaman sadurungé
piranti-piranti, senjata, lan material wangunan liyané kang digawé saka perunggu bisa luwih atos lan luwih awet tinimbang piranti sadurungé kang digawé saka watu lan tembaga
Pisanane perunggu dicampur karo arsenik kanggo nggawé perunggu arsenik
Sabanjure timah kang digunakaké lan timah nggantekake posisi arsen ing akir abad kaping telu sadurungé masehi
Perunggu Timah luwih apik dibandingke perunggu arsenik amarga prosès gawéne luwih gampang
Saliyané iku, timah uga ora ngracuni, yèn dibandingake karo arsen kang ngandut racun
Perunggu saka timah kang tuwa dhéwé dikira-kira wis ana aket milenium kaping papat sadurungé masehi ing Susa (Iran) lan ing situs kuna-situs kuna ing Cina, Luristan (Iran) lan Mesopotamia (Irak)
Yèn dibanduingke karo wesi, prunggu luwih gampang rusak timnimbang wesi
racaké prunggu mung ngoksidasi dangkal; lapisan sapisan oksida tembaga (akhire dadi karbonat tembaga) digawé, logam kang ndhasari kalindhung saka korosi kang parah
Nanging, yèn klorida tembaga dumadi, modhel korosi iku diarani "Penyakit Prunggu" kang keri-kerine bakal ngrusak prunggu iku
Prunggu kang ana campurane tembaga duwé titik leleh kang luwih cendhek saka baja utawa wesi, lan luwih gampang digawé
Lumrahé sakiwa-tengené 10 % luwih abot tinimbang baja, sanajan kandhutan alumunium utawa silikon manawa sitik lan ora padet
Prunggu kang luwih empuk lan luwih gampang tugel saka baja prunggu mata air, kaya kurang kaku kanggo bobot kang padha
Prunggu ora gampang teyengen (teyengen amarga banyu laut mligi) lan mawa konduktor panas kang lluwih apik tinimbang baja lan listrik kang racaké
Biaya prunggu campuran tembaga racaké ikuh dhuwur saka baja lan luwih murah tinimbang prunggu campuran nikel dhasar
Titik leleh prunggu warna-warna, gumantung saka rasio aktual saka komponèn campurane lan kiwa-tengené 950 °C (1,742 °F).
Setatsiyun Tanjung Priuk Setatsiyun Tanjung Priuk iku salah siji setatsiyun tuwa kang dumunung ing sebrang Plabuhan Tanjung Priok, Jakarta Lor
Nduwèni langgam yasan "art deco", setatsiyun iki kalebu salah siji yasan tuwa kang didadèkaké cagar budaya DKI Jakarta
Anané Setatsiyun Tanjung Priuk ora bisa dipisahaké saka raméné Plabuhan Tanjung Priok kang dadi plabuhan kebanggan mangsa Hindhia Walanda, lan malah duwé peran minangka pintu gerbang kuthta Batavia sarta Hindhia Walanda
Bandar plabuhan kang dibangun ing 1877 ing mangsa Gubernur Jendral Johan Wilhelm van Lansberge kang kuwasa ing Hindhia-Walanda ing taun 1875-1881 itu tansaya ngukuhaké peran minangka salah siji plabuhan paling ramé ing Asia sawisé dibukané Terusan Suez
Setatsiyun Tanjung Priuk ngubungaké Plabuhan Tanjung Priok karo Batavia kang dumunung ing sisih kidul
Alesan pembangunan iki amarga ing mangsa kapungkur tlatah Tanjung Priok sapérangan sapérangan gedhé iku alas lan rawa-rawa kang mbebayani saéngga dibutuhaké sarana transportasi kang aman ing saat itu (sepur)
Ing pungkasan abad angka 19, plabuhan Jakarta kang sadurungé dumunung ing daerah watara Pasar Ikan ora lagi memadai, lan Walanda yasa fasilitas plabuhan baru ing Tanjung Priok
Setatsiyun iki dibangun persisé ing taun 1914 ing mangsa Gubernur Jendral A.F.W
Kanggo ngrampungaké setatsiyun iki, diperlokaké watara 1.700 tenaga kerja lan 130 ing antarané iku pekerja bangsa Éropah
Malah wiwit rampungé setatsiyun iki, wis timbul protès ngenani "pemborosan" sajeroning pembangunan setatsiyun iki
Knthi 8 peron, setatsiyun iki cukup gedhé, lan amèh padha karo Stasiun Jakarta Kota kang ing mangsa itu jenengé "Batavia Centrum"
Sauntara iku, sepur-sepur kapal kang ngubungaké kutha-kutha kaya déné Bandhung nganggo kapal-kapal "Stoomvaart Maatschappij Nederland" lan "Koninklijke Rotterdamsche Lloyd" langsung tumuju menyang dermaga plabuhan lan ora nganggo setatsiyun iki
Setatsiyun iki mligi mung kanggo sepur rèl listrik kang wiwit dianggo ing saubengé Batavia ing taun 1925
Ngadhepi wiwitan abad angka 21, kondisiné ora karawat
Sanadyan mangkono, setatsiyun tilas pamaréntah Hindhia-Walanda iki katoné kaya-kaya "ora peduli" karo owah-owahan swasana ing saubengé.
Telik sandhi Telik sandhi, ("spionase", saka basa Prancis : "espionnage") ya iku tumindak ngumpulake informasi kang dianggep rahasia magayutan sawijining organisasi tanpa idin kang sah saka kang duwé informasi mau
Kang mbedakakae telik sandhi dibandhing laku intèlejèn liyané ya iku telik sandhi golèk informasi kanthi langsung lumebu ing papan kang ana informasi iku, utawa langsung saka wong kang mangerteni babagan informasi mau banjur mbocorake marang pihak liyan kanthi pira-pira alasan
Mulane, telik sandhi asring tumindak kanthi nyaru dadi wong njero, wong kang cerak utawa malah dadi péranganing organisasi kang ditelisik.
Bajing krambil Bajing krambil utawa Bajing kelapa ya iku jinis mamalia cilik kang kalebu kulawarga bajing (Sciuridae)
Ing basa Inggris ingaran "Plantain squirrel" déné jeneng elmiyahe "Callosciurus notatus"
Mamalia cilik arboreal kanthi buntut kaya déné sikat
Dawane endhas tekan buntut 150-225 mm, déné buntute 160–210 mm
Bobote watara 150-280 gram
Nduwéni wulu semu siklat, brintik alus semu ireng-kuning
Antarane sikil ngarep lan mburi duwé garis kuning pucet lan ireng, sanajan kadhang ora katon
Wetenge kuning semu abang, uga ana sing semu klawu lan soklat
Buntute soklat semu kuning, pucuke semu abang Kebiasaan dan penyebaran
Kéwan iki tinemu ing Indonésia (Sumatra, Borneo, Jawa, Bali lan Lombok), Malaysia, Singapura lan Thailand,ing laladan alas, mangrove, taman, kebon lan pomahan
Kéwan iki mangan gegodhongan lan woh-wohan, uga gegremet lan endhog manuk
Uga mangan pelem, nangka lan klapa
Bajing klapa bisa lumayu kanthi kesit ing wit-witan, lan uga bisa mlumpat pirang-pirang mèter saka wit siji marang liyané, kadhang uga mudhun ing lemah
Bajing klapa kang urip ing sakiwa tengen omah sanajan kalebu kéwan alasan nanging bisa uga gelem mangan panganan kang diulungake manungsa
Tumrape wong tani, kéwan iki dadi ama amarga mangani krambil kanthi gawé bolongan ing krambil banjur mangan isiné